• Er bloaz 1925 ez eus ur Gwenn ha du war zispak e diskouezadeg an Arzoù kinklañ e Pariz.    • Er bloaz 1927 eo degemeret ar Gwenn ha du da vanniel broadel gant an emsav politikel (Strollad an emrenerien da gentañ penn). Diwar neuze e vo degemeret ivez gant an emsavioù sevenadurel, hag ar chevredigezhioù lechel evel ar Chelchioù keltiek. Bannet e veze ar Gwenn ha du e penn an dibunadegoù. Kavet e vez meneg eus ar Gwenn ha du er studiadennoù veksillologiezh etrebroadel ar mare-se.